ນາຍົກ ອິສຣາແອລ ກ່າວວ່າ ການເຈລະຈາ ຂໍ້ຕົກລົງ ນີວເຄລຍ ກັບອິຣ່ານ ເປັນ ເລື້ອງບໍ່ດີ
ທ່ານເນທັນຢາຮູ ກ່າວຕໍ່ສະພາ ສະຫະລັດວ່າ ການມີຂໍ້ຕົກລົງ ກັບອິຣ່ານ ຈະບໍ່ຮັບປະກັນວ່າ ອິຣ່ານຈະບໍ່ມີ ອາວຸດນິວເຄລຍ.
ທ່ານ Benjamin Netanyahu ນາຍົກລັດຖະມົນຕີອິສຣາ ແອລ ກ່າວວ່າ ການເຈລະຈາທີ່ພວມດຳເນີນໄປ ລະຫວ່າງ ສະຫະລັດ ແລະອີຣ່ານຈະ  ວ່າລັດຖະບານ ເຕຫະຣ່ານຈະໄດ້ຮັບອາວຸດນີວເຄລຍຊຶ່ງຈະເປັນໄພຂົ່ມຂູ່ ບໍ່ພຽງແຕ່ ຕໍ່ພາກຕາເວັນອອກກາງເທົ່ານັ້ນ ແຕ່ຕໍ່ໂລກນຳ ດ້ວຍ ໃນການໄປປາກົດໂຕຕໍ່ສະພາກົງແກຣສ ຂອງສະຫະລັດ ທີ່ ໄດ້ເກີດບັນຫາໂຕ້ແຍ້ງກັນຂຶ້ນມາທ່ານເນທັນຢາຮູກ່າວເນັ້ນ ຕໍ່ພວກສະມາຊິກລັດຖະສະພາ ກ່ຽວກັບໄພອັນຕະລາຍ ທີ່ ຮ້າຍກາດວ່າ ອິຣ່ານ ທີ່ມີອາວຸດນີວເຄລຍ ຈະເປັນໄພຕໍ່ປະ ເທດຂອງທ່ານ ທ່ານເນທັນຢາຮູ ກ່າວວ່າ ອິຣ່ານເປັນຜູ້ອຸບປະຖຳການກໍ່ການຮ້າຍໃນທົ່ວໂລກໂດຍກ່າວ ຕື່ມວ່າ ອຳນາດປົກຄອງເຕຫະຣ່ານໄດ້ ບໍ່ສາມາດເປັນທີ່ໄວ້ໃຈໄດ້ ແລະການດຳເນີນຄວາມພະຍາຍາມເພື່ອໃຫ້ມີຂໍ້ຕົກລົງກັນກັບ ສະຫະລັດໃນເວລານີ້ ຈະບໍ່ກີດກັນທາງຂອງອິຣ່ານເພື່ອໃຫ້ມີລະເບີດ ໃນແລງວັນອັງຄານວານນີ້ ປະທານາທິບໍດີ ບາຣັກ ໂອບາມາ ທີ່ກ່າວວ່າ ທ່ານບໍ່ໄດ້ເບິ່ງ ການກ່າວຄຳປາໄສຂອງທ່ານເນທັນຢາຮູນັ້ນ ແຕ່ໄດ້ອ່ານບົດປາໄສຂອງທ່ານ ກ່າວວ່າ ໃນຖ້ອຍຖະແຫຼງ ຂອງທ່ານເນທັນຢາຮູໃນວັນອັງຄານວານນີ້ ໂດຍຢືນ ຢັດວ່າ ຜູ້ນຳອິສຣາແອລບໍ່ໄດ້ສະເໜີໃຫ້ທາງເລືອກທີ່ດີຂຶ້ນສຳລັບການເຈລະຈາກັນນັ້ນ ທ່ານໂອບາມາ ທີ່ກ່າວຈາກທຳນຽບຂາວ ເວົ້າວ່າ ທ່ານເນທັນຢາຮູ  ແລະກ່າວຕື່ມວ່າ ທ່ານໂອບາມາ ກ່າວວ່າ ທາງເລືອກຂອງທ່ານເນທັນຢາຮູຕໍ່ການເຈລະຈາກັນນີ້ແມ່ນທໍ່ກັບ ບໍ່ໃຫ້ມີຂໍ້ຕົກລົງກັນໃດໆເລີຍໂດຍກ່າວຕື່ມວ່າ ຈະພາໃຫ້ອິຣ່ານໃຊ້ຄວາມພະຍາຍາມຂອງ ຕົນເພີ້ມຂຶ້ນເປັນສອງເທົ່າເພື່ອຜະລິດອາວຸດນີວເຄລຍນັ້ນ